निगमानंद का पोस्टमार्टम एम्स में करवाने की मांग  
स्वामी निगमानंद के शरीर का अब तक अंतिम संस्कार नहीं हो पाया है। स्वामी के शव को हरिद्वार के मातृसदन आश्रम में रखा गया है।
स्वामी निगमानंद के शरीर का अब तक अंतिम संस्कार नहीं हो पाया है। स्वामी के शव को हरिद्वार के मातृसदन आश्रम में रखा गया है। आश्रम के मुखिया शिवानंद ने कहा कि जब तक निगमानंद के शव का पोस्टमॉर्टम एम्स में नहीं किया जाता है तब तक अंतिम संस्कार नहीं होगा।   आश्रम ने स्वामी को ज़हर देकर मारने का आरोप लगाया है। उधर, उत्तराखंड के पयर्टन मंत्री मदन कौशिक ने कहा है कि स्वामी निगमानंद की मौत के मामले की जांच सीबीसीआईडी को करने के आदेश दे दिए गए हैं। 68 दिन अनशन करने और 40 दिन तक कोमा में रहने के बाद स्वामी निगमानंद की मौत हुई। उनकी मौत हरिद्वार के जौली ग्रांट अस्पताल में हुई जहां बड़े−बड़े नेता बाबा रामदेव से मिलने गए लेकिन निगमानंद से कोई नहीं मिला। हरिद्वार में स्वामी निगमानंद ने गंगा नदी को संकट में डालने वाले स्टोन क्रशर को बंद कराने के लिए अनशन रखा था।